Diari Oficial de la Generalitat Valenciana


Sumari del DOGV 7550, del 17-06-2015 (2015/5452)

Notificació de la sentència dictada en el procediment ordinari número 70/2012.
------------------------------------------------------------------------------

### Dades del document

Número de DOGV
:   7550

Data del DOGV
:   17-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5452


Organisme emissor
:   Jutjat de Primera Instància i Instrucció Número 2 de Nules

Tipus de document
:   Edicte

Notificació de la sentència dictada en el procediment ordinari número 70/2012. [2015/5452]  
De: Uno-E Bank, SA.  
Procuradora: M. Pilar Sanz Yuste.  
Contra: José Bienvenido Pallarés Blasco.  
Procurador/a: -  
  
En este procediment ordinari, seguit a instàncies d'Uno-E Bank, SA, contra José Bienvenido Pallarés Blasco, s'ha dictat una sentència que, literalment, és com seguix:  
  
«Sentència número 000057/2015  
Nules, 8 de juny de 2015  
 Carmen Peiró Albiol, jutgessa substituta del Jutjat de Primera Instància i Instrucció número 2 de Nules, he vist estes actuacions de juí ordinari, tramitades davant d'este jutjat amb el número 70/2012 a instàncies de María Pilar Sanz Yuste, procuradora dels tribunals, en nom i representació d'Uno-E Bank, SA, assistida pel lletrat Francisco Viver Zapater, contra José Bienvenido Pallarés Blasco, declarat en rebel·lia en este juí, que versa sobre la reclamació d'una quantitat.  
Antecedents de fet  
Primer. María Pilar Sanz Yuste, procuradora dels tribunals, en nom i representació d'Uno-E Bank, SA, va formular una demanda contra José Bienvenido Pallarés Blasco, en reclamació d'una quantitat per l'import de 22.157 euros en concepte de principal, més els interessos pactats i costes del procediment.  
Segon. La pretensió exercitada en este procediment per la part actora es basa en la falta de pagament per la part demandada de la quantitat deguda com a contraprestació, segons les relacions contractuals mantingudes, consistents en un contracte de préstec per un import igual a la quantia reclamada.  
Tercer. Que, una vegada examinada la competència del jutjat i capacitat processal de les parts, es va tindre per interposada esta demanda, i es va manar traslladar esta i els documents a la part demandada, a qui es va citar a termini tal com preveu l'article 404 de la Llei d'Enjudiciament Civil i, com que no va comparéixer dins del termini per a contestar a la demanda, se la va declarar en situació de rebel·lia.  
Quart. Que el dia 4 de maig 2015 es van convocar les parts a una audiència prèvia al juí, en què amb caràcter previ es va plantejar d'ofici la possible nul·litat de la clàusula dels interessos moratoris i es va donar la paraula a la part actora perquè es pronunciara sobre estes i en la qual, a continuació, la part actora es va ratificar en la demanda i es va proposar com a prova únicament la documental, per la qual cosa les actuacions van quedar vistes per a sentència.  
Quint. Que en la tramitació d'este juí s'han observat les prescripcions legals vigents.  
Dispositiva  
Estime parcialment la demanda presentada per la procuradora María Pilar Sanz Yuste, procuradora dels tribunals, en nom i representació d'Uno-E Bank, SA, contra José Bienvenido Pallarés Blasco, i condemne el demandat a pagar a l'actor la quantitat de 21.420,05 euros. Cada part ha de pagar les costes causades a instàncies seues i les comunes a mitges.  
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn).  
Esta és la meua sentència, de la qual s'expedirà un testimoniatge perquè s'unisca a les actuacions, que pronuncie, mane i firme.  
Publicació. L'anterior sentència va ser llegia i publicada pel jutge que la subscriu, mentres celebrava audiència pública el dia de la data. En done fe.»  
  
I atés que el demandat, José Bienvenido Pallarés Blasco, es troba en parador desconegut, expedisc este edicte a fi que li valga de notificació de forma deguda   
  
Nules, 8 de juny de 2015.- El secretari judicial: Eugenio Ángel Martín Sánchez.